7. a-razred

ČETRTI TEDEN (6. 4.−10. 4.)

*Dragi učenci,*

*za nami so že trije tedni pouka na daljavo – kot kaže se jih bo zvrstilo še kar nekaj. Zaenkrat ste predelali precej snovi – skoraj vsi ste uspešno opravili tedenske naloge. Ta teden bomo upočasnili s snovjo: najprej bomo ponovili, kar smo delali v teh treh tednih, nato se bomo posvetili branju, in sicer domačemu branju. Elvis Škorc že nestrpno čaka, da pridete do konca njegovih prigod.*

Prvo uro (v torek) nameni ponavljanju (reševanju vprašalnika), ostale tri ure pa branju knjige za domače branje.

**PONAVLJANJE (1ura)**

Pojdi na spodnjo spletno stran <https://docs.google.com/forms/d/12MJFbaHqyZ_3g0--7NO7S8LJGje2l28MlRICay0lDaQ/edit> in reši vprašalnik.

Ko končaš, mi ga pošlji, kar storiš tako, da klikneš POŠLJI.

**BRANJE ZA DOMAČE BRANE (3 ure)**

Preostale tri ure slovenščine se udobno namesti (lahko tudi s kakšnim prigrizkom v roki, da ne bo tako hudo), vzemi knjigo za domače branje J. Vidmar: Elvis Škorc, genialni štor in jo preberi, če se le da, do konca.

Knjigo imate vsi doma, saj ste jo dobili v domžalski knjižnici.

Naslednji teden pa bo sledila analiza branja.

**BRALNA ZNAČKA je podaljšana do 4. 5. 2020**

Na spletni strani naše šole je e-knjižnica <http://sola-rodica.splet.arnes.si/2020/03/24/e-knjiznica/>. Poišči kakšno dobro e-knjigo, ki je primerna za tvojo starost. Na voljo je res veliko knjig.

N**apiši strnjeno obnovo (do 6 povedi), opiši književno osebo, ki ti je bila najbolj všeč, in knjigo oceni (svojo oceno utemelji).**

Možno je tudi, da knjige poslušaš in jih predstaviš za bralno značko. Na navedeni spletni strani najdeš več možnosti za poslušanje knjig. Lahko si jih tudi ogledaš in predstaviš (tako kot knjige).